Република  Србија 
ОШ“Светозар Марковић“
Дел.бр. _650-1____
Датум _11.09.2025.г.__
Врање

          На основу  члана 119. Закона о основама система образовања и васпитања  („ Сл.гласник РС“. бр. 88/2017,27/2018-др.закон,10/2019,6/2020 ,129/2021,92/2023 и 19/2025), и чл.204. Статута школе, Школски  одбор  Основне  школе  „Светозар Марковић“ у Врању, на седници одржаној  дана  _11.09.2025. године, донео је

П О С Л О В Н И К
О  РАДУ  ШКОЛСКОГ  ОДБОРА
ОШ“Светозар Марковић“ Врање

                                                                   ОПШТЕ ОДРЕДБЕ  

Члан 1.
           Овим пословником уређује се начин рада, одлучивање и сва друга питања од значаја за рад Школског одбора Основне  школе  „Светозар  Марковић“ у Врању (даље: Школски одбор).
            Начин избора чланова Школског одбора, мандат чланова и председника, уређен је законом и Статутом школе.
           Одредбе овог пословника обавезне су за све чланове Школског одбора и сва друга лица која присуствују седницама овог органа управљања Школе.

Члан 2.
          Надлежности Школског одбора утврђене су одредбама Закона и Статута школе.

Члан 3.
          Послове  из  своје надлежности  Школски  одбор обавља на седницама, на начин  и по поступку прописаним  Законом, Статутом и овим Пословником.

Члан 4.
           Седнице Школског одбора су јавне и њима присуствују сви чланови овог органа.
           Школски одбор може одлучити да седница, или њен део буде затворена за јавност, када је то неопходно због обавезе чувања пословне или друге тајне, или интереса ученика и Школе.

Члан 5.
            Седницама Школског одбора присуствују и учествују у њиховом раду два представника ученичког парламента  и представници  синдиката у Школи, без права одлучивања.
            Седницама Школског одбора присуствују  и учествују у њиховом раду директор  и секретар школе, а по потреби  могу се позивати представници стручних органа, стручни сарадници, други запослени и друга лица која би могла да имају интерес да присуствују седници.

Члан 6.
           Школски одбор ради на редовним и ванредним седницама.
           Редовне седнице Школског  одбора се одржавају према плану рада Школског одбора.
           Ванредне седнице се одржавају према потреби и на предлог: Оснивача, директора школе ,стручних органа школе, Савета родитеља, ученичког парламента, синдиката, једне трећине чланова Школског одбора и др.надлежних органа. У том случају седници обавезно присуствују представници подносиоца захтева за одржавање седнице Школског одбора.
Члан 7.
           Председник Школског одбора одговоран је за правилну примену одредаба овог пословника и за свој рад одговара Школском одбору.
           Седнице  школског одбора се по правилу одржавају у згради Школе. Директор је обавезан да обезбеди просторију за одржавање седнице Школског одбора, као и обављање свих административно-техничких послова у вези са одржавањем седнице. 
           Зависно од околности, ванредне ситуације или  хитности потребе, седница школског одбора може да се одржи  и путем доступних средстава комуникације („он лајн“ преко вибер групе, телефоном и тсл.). И у случају да се седница одржава  на  овај начин, важе иста правила  рада  и одлучивања, утврђена овим Пословником.

Члан 8.
             Мандат  Школског одбора траје  четири  године. Поступак за именовање  чланова Школског  одбора утврђен  је Законом.
            Члан Школског одбора, укључујући и председника  или одбор у целини, може бити разрешен и пре истека мандата, на лични захтев и у другим случајевима утврђеним  Законом, по прописаном начину и поступку.
            Мандат новоизабраног члана Школског одбора траје до истека мандата Школског одбора.

II. САЗИВАЊЕ СЕДНИЦЕ

Члан 9.
            Прву конститутивну седницу новоименованог сазива  Школског одбора, у договору са  директором  школе  сазива један од именованих чланова  школског одбора  из реда запослених. Овај члан  руководи  седницом до верификације мандата нових чланова и избора председника и заменика председника.         
            Председника и заменика председника, бирају чланови  Школског одбора већином гласова од укупног броја чланова Школског одбора.
            Након избора, руковођење седницом преузима новоизабрани председник. 
            Заменик председника има сва права и обавезе председника у његовом одсуству. 

Члан 10.
            Седнице сазива и њима руководи председник Школског одбора, а у случају његове одсутности, његов заменик. 
Члан 11.
            Седнице се сазивају писменим путем, а секретаријат школе је у обавези да позив за седницу, са предложеним дневним редом, обавештењем о дану, часу и месту одржавања седнице и материјалом потребним за припрему чланова за предстојећу седницу, достави свим члановима овог органа најкасније два дана пре одржавање седнице.
             Изузетно, уколико то захтева  природа  питања  које се ставља на дневни ред, седница се може заказати по хитном поступку, телефоном или путем е-маила, најкасније један дан пре дана одређеног за одржавање седнице.

III. ПРИПРЕМАЊЕ СЕДНИЦЕ

Члан 12
          Председник Школског одбора, или његов заменик, у сарадњи са директором Школе, припрема предлог дневног реда сваке седнице.
         У припремању седнице учествује и секретар, стручни  органи  Школе и служба рачуноводства, за послове из делокруга свог рада, ако су предмет разматрања Школског одбора.

Члан 13
           При састављању предлога дневног реда води се рачуна нарочито о томе да:
- се на седницама разматрају питања која по Закону и Статуту школе спадају у надлежност Школског одбора;
- дневни ред обухвата првенствено она питања која су у време одржавања седнице најактуелнија и најхитнија за рад Школе;
- дневни ред не буде сувише обиман и да све његове тачке могу да се обраде на тој седници;
- се редослед тачака предлога дневног реда утврђује према важности и хитности предмета.

Члан 14.
       За предложене  тачке  дневног  реда  потребно је припремити одговарајући писани материјал, са предлогом одлуке.
       Лице које припрема  материјал  и предлог  одлуке  је уједно  и  известилац по тачки дневног реда.
       Секретаријат  школе израђује позив за седницу, који садржи: број седнице по реду, време и место одржавања  седнице, предлог дневног реда, и потпис председника одн. заменика школског одбора. Председник одн. заменик  може овластити  директора  или секретара школе да потписује позиве. 
        Позив за седницу се са припремљеним материјалом  доставља  свим члановима и осталим  лицима који учестују у раду.
        Предлог дневног реда се објављује и на огласној табли  школе, два  дана пре одржавања  седнице. 
IV.  РАД НА СЕДНИЦАМА И ОДРЖАВАЊЕ РЕДА

Члан 15
         Седницу отвара председник одн.заменик председника школског одбора (у даљем тексту  председавајући) , и на самом почетку утврђује присутност и одсутност чланова. 
         Седница се може одржати уколико постоји кворум, односно уколико је присутна већина од укупног броја чланова Школског одбора.
         Седницама Школског одбора  обавезно присуствују директор и секретар Школе, представник синдиката и ученичког парламента.  Седница се одлаже  уколико  не присуствују директор или секретар школе, осим ако  одсуствују из оправданих  разлога. Уколико је природа  тачака  дневног реда  таква да  је за одлучивање неопходно њихово мишљење, седница школског одбора  се одлаже.     
         Неоправдано одсуство представника подносиоца захтева за одржавање ванредене седнице , сматра се одустанком од захтева .     
Члан 16.
         Сваки члан Школског одбора у обавези је да присуствује седницама овог органа и својим савесним радом доприноси успешном остваривању послова који су му Законом стављени у надлежност. 
         У случају спречености да присуствују седници, чланови су дужни да о разлозима спречености благовремено обавесте председника Школског одбора или његовог заменика.
         Уколико члан Школског одбора несавесно ради или неоправдано одсуствује, чиме  онемогућава   рад  органа управљања,  председник  Школског  одбора  односно  директор  школе  је у обавези да о томе обавести надлежне органе.

Члан 17.
         На почетку рада сваке седнице  утврђује се дневни  ред. 
         Сваки члан има право да затражи измене или допуне предложеног дневног реда, уз одговарајуће образложење.
         Школски одбор одлучује посебно о сваком предлогу за измену или допуну дневног реда.

Члан 18.
         Као  прва тачка  дневног  реда,  разматра се записник са претходне седнице и доноси одлука о његовом усвајању. 
          Изузетно, записник са  претходне седнице се може усвојити и на следећој седници. 

Члан 19.
          Извештај о свакој тачки дневног реда подноси известилац - члан Школског одбора, директор, запослени  или друго лице које присуствује седници.
          Ако известилац одсуствује са седнице  школски одбор може одложити  разматрање те тачке дневног реда за наредну седницу ,уколико је његово присуство неопходно ради  разјашњења одређених питања и доношења одговарајуће одлуке.
          Након излагања известиоца, председавајући  отвара дискусију по тој тачки дневног реда и позива све чланове Школског одбора да учествују у њој.

Члан 20.
         Председавајући  се стара да се рад на седници правилно одвија и одржава ред на седници. 
Председавајући  има следећа права и  дужности:
-	Стара се да се рад на седници  одвија према утврђеном дневном реду
-	Даје реч члановима и осталим учесницима на седници одбора,
-	Одобрава у појединим члановима напуштање седнице под условом да то не ремети рад ,
-	Потписује донете одлуке, закључке,препоруке и нормативне акте које доноси одбор,
-	Врши и друге послове у складу са законом , одредбама статута и другим општим актима.
Члан одбора има права и дужности:
-	Да присуствује седници Одбора и активно учествује у његовом раду,
-	Да у случају спречености да присуствује седници Одбора о томе обавести  или да накнадно оправда свој изостанак,
-	Да на седници Одбора  подноси  предлоге  за  доношење  одлука , закључака , препорука.
-	Врши и друга права и дузжности које проистичу из одредаба статута и других општих аката.

                                                                      Члан 21.
       Сваки учесник у дискусији у обавези је да претходно од председавајућег тражи реч и говори само када је добије, конкретно о питању које се разматра, избегавајући опширност.
       Председавајући   има право да прекине учесника у дискусији, опомене га да се не удаљава од тачке дневног реда и затражи да у излагању буде краћи и конкретнији. 

Члан 22.
        На предлог председавајућег  или  члана, Школски одбор може донети одлуку, у оправданим случајевима и без расправе, да одреди време за сваку појединачну дискусију, да се ограничи време говора појединог учесника у расправи или да му се ускрати реч, уколико је већ говорио по истом питању и уколико се понавља у свом излагању.

Члан 23.
       На предлог председника или члана, Школски одбор може донети одлуку да се расправа о појединим питањима прекине да би се предмет поново проучио, допунио потребан материјал, односно прибавили неопходни подаци до наредне седнице.

Члан 24.
       Расправа о појединој тачки дневног реда траје док сви пријављени учесници дискусије не заврше своје излагање. Председавајући  закључује  расправу када се утврди да нема више пријављених дискутаната.
       Изузетно, на предлог председавајућег  или члана Школског одбора, расправа се може закључити и раније, уколико се утврди да је питање о коме се расправља довољно разјашњено и да се може донети одлука.

Члан 25
        Када се заврши расправа о једној тачки дневног реда, доноси се одлука - закључак и тек након тога се прелази на следећу тачку дневног реда. Изузетно, ако су поједине тачке повезане по својој природи, може се донети одлука да се заједнички расправља о две или више тачака дневног реда.   

Члан 26.
        Сваки члан има обавезу пристојног понашања и изражавања и нема право да својим понашањем на било који начин ремети ред на седницама.

Члан 27.
        Због повреде реда на седницама, могу се изрећи следеће мере:
1. усмена опомена;
2. писмена опомена, која се уноси у записник;
3. одузимање речи и
4. удаљавање са седнице.
         Мере утврђене тач. 1, 2. и 3. овог члана изриче  председавајући , а меру из тачке 4. Школски одбор, на предлог председавајућег.

Члан 28.
        Усмена опомена изриче се члану који својим понашањем на седници нарушава ред и одредбе овог пословника. 
        Нарушавање реда и одредаба овог пословника може да буде:
- учешће у дискусији пре добијања речи;
- дискусија о питању које није на дневном реду;
- прекидање другог дискутанта у излагању, добацивање и ометање;
- недолично и непристојно понашање, вређање присутних и сл.
       Писмена опомена која се уноси у записник, изриче се члану који и после изречене усмене опомене настави да нарушава ред и одредбе овог пословника.
       Мера одузимања речи изриче се члану који нарушава ред, а већ је писмено  опоменут.
       Мера удаљења са седнице изриче се члану који:
- вређа и клевета друге чланове или друга присутна лица;
- не поштује изречену меру одузимања речи;
- својим понашањем онемогућава несметано одржавање седнице савета родитеља;

Члан 29.
         Мера удаљења са седнице може се изрећи и без претходно изречених мера, у случају физичког напада, односно другог сличног поступка којим се угрожава физички или морални интегритет присутних на седници.
        Одлука о изрицању мере удаљења са седнице доноси се јавним гласањем и може се изрећи само за седницу на којој је изречена. Члан  који  је удаљен  са седнице, дужан је да одмах напусти седницу.
        Лица која присуствују седници, а нису чланови Школског одбора, због нарушавања реда могу се  удаљити са седнице и после усмене  опомене.

Члан 30.
        Председавајући  закључује седницу исцрпљивањем свих тачака дневног реда.
                                           V. ОДЛАГАЊЕ  И  ПРЕКИД  РАДА СЕДНИЦЕ

Члан 31.
          Одбор може одлучити  да се седница прекине ако се у току планираног  трајања  не могу решити сва питања из дневног реда , уколико то захтева већина чланова .

                                                                                Члан  32.
Седница се такође прекида и : 
-	Када у току седнице број присутних чланова одбора , услед напуштања седнице буде недовољан за пуноважно одлучивање,
-	Када дође до тежег нарушавања  реда  на седници, а председавајући  није у стању да одређеним мерама успостави  ред на седници.
      Седницу прекида председавајући и истовремено заказује њен наставак, најкасније у року од три дана.
                                                                     VI.  ОДЛУЧИВАЊЕ

Члан 33.
         Школски одбор доноси  одлуке, закључке и друге акте у складу са законом.
         Школски  одбор одлучује већином гласова од укупног броја чланова.

Члан 34.
         Уз доношење одлуке  зколико је то потребно утврђује ко извршава одлуку, начин и у ком року, што се уноси у записник. 
         Одлука се израђује и објављује на огласној табли школе најкасније у року од три дана од дана доношења.
Члан 35.
         Ако за решење истог питања има више предлога, гласа се за све предлоге. Председник предлоге ставља на гласање оним редом којим су изнети и о сваком предлогу се гласа посебно.

Члан 36.
          Гласање је, по правилу јавно.
          Јавно гласање се врши дизањем руке или појединачним позивањем на изјашњавање. 
          По завршеном гласању, председник утврђује резултат гласања.

Члан 37.
         Гласа се на тај начин што се чланови изјашњавају "за" или "против" предлога или се уздржавају од гласања.
         Чланови Школског одбора имају право да издвоје своје мишљење по неком питању, што се уноси у записник са седнице.
Члан 38.
          Школски одбор тајно гласа у случајевима када је то утврђено законом, статутом школе или   када то посебно одлучи. Тајно гласање спроводи трочлана Комисија, коју чине председник комисије и још два члана, из реда чланова Школског одбора. Комисију именује Школски одбор на самој седници, пре спровођења гласања. Комисија уз помоћ секретара школе обезбеђује услове, израђује листиће, спроводи  гласање, утврђује резултат и саставља записник о гласању. 

Члан 39.
         Поступак давања предлога за избор директора школе, ближе се уређује Статутом школе.   
VII. ВОЂЕЊЕ ЗАПИСНИКА 

Члан 40.
         На свакој седници Одбора води се записник.

Члан 41.
         Записник обавезно садржи:
- редни број седнице, рачунајући од почетка мандатног периода;
- место, датум и време одржавања;
- име председавајућег и записничара;
- имена присутних и одсутних чланова, уз  констатацију да  ли  је одсуство  најављено и оправдано;
- имена присутних  лица која нису чланови Школског одбора;
- констатацију да постоји кворум за рад и одлучивање;
- утврђени дневни  ред,
- ток рада седнице по утврђеном  дневном  реду,
- формулацију одлука које су донете, по тачкама;
- све податке од значаја за законито доношење одлуке (начин гласања, констатацију да ли је донета  једногласно или већином гласова, односно одређење који су чланови гласали "за",односно "против", или су били уздржани);
- издвојено мишљење појединих чланова, уколико изричито траже да уђе у записник;
- време када је седница завршена или прекинута;
- потписе  председавајућег и записничара.

Члан 42.
        Измене и допуне записника могу се вршити само приликом  његовог усвајања, сагласношћу већине укупног броја чланова  Школског одбора.

Члан 43.
        Записник се чува у архиви Школе, са записницима осталих органа Школе, као документ од трајне вредности.

Члан 44.
         Донете  одлуке  и закључци  Школског одбора, објављују  се на огласној табли школе, у року од три дана од дана одржавања седнице на којој је усвојен. 

Члан 45.
        О извршавању свих одлука донетих на седницама Школског одбора стара се директор Школе.

VIII. КОМИСИЈЕ ШКОЛСКОГ ОДБОРА 

Члан 46.
      Школски одбор може образовати сталне или повремене комисије ради извршавања појединих послова из своје надлежности.
Члан 47.
       Састав комисије, њен задатак и рок за извршење посла утврђује Школски одбор приликом њеног образовања.
      Чланови комисије за свој рад одговарају Школском одбору.

IX.  ЗАВРШНЕ ОДРЕДБЕ

Члан 48.
         Измене и допуне овог пословника врше се на исти начин и по поступку као и његово доношење.

Члан 49.
         Овај  Пословник  ступа на снагу осам дана од дана објављивања на огласној табли Школе. 
         Даном ступања на снагу овог Пословника престаје да важи Пословник о раду школског одбора  ОШ“Светозар Марковић“Врање, дел.бр.250. од  04.04.2024.г. 

У  Врању,11.09.2025..г.		Председник  школског одбора

	                                              Марковић  Татјана

                  
Пословник  је објављен на  огласној табли  школе  дана _12.09.2025.г.___